ফ্রান্স বিশ্বকাপ জেতার পর রবিবার রাতে উল্লাসে ফেটে পড়েছে এই শহর। বেশোহাটা থেকে উর্দিবাজার, ডুপ্লেক্স পট্টি থেকে নাড়ুয়া বিভিন্ন জায়গায় ফ্রান্সের পতাকা ঝুলতে দেখা গিয়েছে গত এক মাস। প্রশ্ন উঠছে, ইংল্যান্ড জয় পেলে কি বাংলার মানুষ উল্লাস করত, তা হলে ফরাসিদের জয়ে চন্দননগর উৎসব করবে কেন? গবেষক দেবাশিস মুখোপাধ্যায় বলেন, “আসলে অনেকেই নিজের শহরের ইতিহাসটা জানেন না। ইতিহাস জানলে কেউ উল্লাস করতে পারে না। এটা একেবারেই কাঙ্খিত নয়।”